text: 13 Jehová santo kasqanrayku, sutinpis santollataq (Levítico 22:32, 33). Chayrayku Jesusqa, discipulosninman jinata mañakunankuta nirqa: "Sutiyki jatunchasqa [chayri santificasqa] kachun", nispa (Mateo 6:9). Edén huertapi Jehovap contranta uqharikusqankuqa, sutinta pisipaq qhawachirqa. Arí, kʼacha kayninta, Kamachiq kayninta ima iskaychachirqa. Chayrayku Jehovaqa, chay uqharikusqankuta mana qhawakullarqachu. Arí, sutinta llimphuchananpuni karqa (Isaías 48:11).